el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en en el en en el el el el el el el el el el nl en el en en el el el el el el el en en en en el el en en el el el en el el
Σε μία αρκετά αμφίρροπη 5η αγωνιστική, υπάρχουν μερικά παιχνίδια που αξίζουν την στοιχηματική μας προσοχή. Το πρώτο είναι το Denver-Dallas, όπου οι ασταμάτητοι Broncos δε θα έχουν πρόβλημα απέναντι στους μέτριους Cowboys. Τόσο σε άμυνα όσο και σε επίθεση, οι φιλοξενούμενοι είναι καλύτεροι από τους γηπεδούχους, οι οποίοι δεν έχουν ούτε τους μισούς από τους αμυντικούς παίκτες που χρειάζονται για  να σταματήσουν τον Manning και την επίθεσή του. Καλό μοιάζει και το OVER του Detroit στο Green Bay, μιας και οι δύο ομάδες έχουν προϊστορία στα “Shootout” παιχνίδια, καθώς επίσης και επειδή οι δύο επιθέσεις έχουν δείξει ότι παραμένουν και φέτος παραγωγικές. Το τρίτο “αισιόδοξο” σημείο μου είναι η νίκη των Chargers στο Oakland με 4,5 πόντους χάντικαπ. Με τον RB McFadden τραυματία και τον QB T. Pryor να προέρχεται από διάσειση, οι Raiders θα χρειαστούν ένα επιθετικό θαύμα απέναντι στην καλή επίθεση του San Diego. Τέλος, η 4η πρόταση είναι αυτή της νίκης των Saints απέναντι στο Chicago. Η άμυνα το Σικάγο παραμένει καλή αλλά δεν είναι στα επίπεδα των προηγούμενων χρόνων. Την ίδια στιγμή οι Saints δείχνουν ώριμοι, με την άμυνα τους να παίζει πολύ καλά. Περιμένω ότι το παιχνίδι θα κριθεί στα turnovers, όπου ο QB των γηπεδούχων, Jay Cutler, είναι πολύ επιρρεπής φέτος.
Οι φετινοί Jaguars φαίνεται να οδεύουν προς στο 0-16 και γενικότερα τη φετινή χρονιά δεν έχουν ελπίδα! Ο Gabbert είναι απογοητευτικός αλλά το ίδιο μπορώ να πω και για τον Bradford τον οποίο οι φίλοι των Rams αποδοκίμασαν σε ολόκληρο το δεύτερο ημίχρονο την προηγούμενη αγωνιστική ενάντια στους 49ers. Ο Bradford έχει παρόμοια στατιστικά καριέρας με τον Freeman που μόλις αφέθηκε ελεύθερος και δεν θα έκανε εντύπωση αν στο τέλος της χρονιάς ή ακόμα και νωρίτερα έχανε τη θέση του και ο Bradford. Οι Rams αναμένεται φυσικά να κερδίσουν το παιχνίδι αλλά πιστεύω πως θα δούμε ένα χαμηλό σκορ και μία από τις τελευταίες αξιόλογες εμφανίσεις των Jags πριν παραδώσουν εντελώς τα όπλα.
Οι φίλοι του Σικάγο περιμένουν να δουν ποιο από τα δύο πρόσωπα του Cutler θα εμφανιστεί στο γήπεδο αυτή την αγωνιστική. Οι δύο QB θα δεχθούν αρκετά χτυπήματα ενώ το running game των Bears θα τα πάει αρκετά καλά και προβλέπω νίκη των Saints στα σημεία.
Το Dallas θα χάσει απ’ το Denver οπότε με κάποιον μαγικό τρόπο, αν οι Giants επικρατήσουν σε αυτό το παιχνίδι θα βρίσκονται μόλις μία νίκη πίσω από τους πρωτοπόρους Cowboys! Παρ’ όλα αυτά, οι δύο ομάδες, στην κατάσταση που βρίσκονται, είναι εντελώς απρόβλεπτες και δεν μπορώ να δω ποιος θα είναι λιγότερο κακός για να κερδίσει. Πιστεύω όμως πως το σκορ θα ανέβει αρκετά με πόντους πιθανότατα και από τις άμυνες.
Οι Cardinals παρουσιάζονται προβληματικοί στην επίθεση και οι Panthers δεν είναι όσο κακοί αποτυπώνεται από το 1-2 αφού θα μπορούσαν κάλλιστα να βρίσκονται στο 3-0 με τον τρόπο που εξελίχθηκαν τα παιχνίδια ενάντια στους Seahawks και Bills. Προβλέπω ένα παιχνίδι με λάθη και χαμηλό σκορ απ΄ το οποίο οι Cardinals θα βγουν τελικά νικητές.
SAN DIEGO (-4.5) στο Chargers-Raiders
Με το ματς να μετατοπίζεται χρονικά στην πολύ βραδινή ζώνη λόγω του αγώνα playoff των Oakland A’s στο baseball και με τον φόβο της περαιτέρω μετατόπισής του (καθώς τα παιχνίδια του baseball συχνά φτάνουν τις 4 ώρες), ίσως και να μη δούμε στο γήπεδο ό,τι περιμένουμε από τις δύο ομάδες αλλά η νίκη του San Diego με 5+ πόντους δείχνει καλό σημείο.
5η αγωνιστική σήμερα και η τριάδα που θα ακολουθήσω έχει ως βάση το παιχνίδι της Arizona. Εκεί νομίζω οι Cardinals θα πάρουν μια νίκη απέναντι στους Panthers που είχαν εντυπωσιάσει απέναντι στους Giants, όμως αυτή την φορά παίζουν εκτός έδρας και χάνουν πολύ από την δύναμη τους. Εύκολα η δύσκολα, οι Cardinals θα το κερδίσουν το παιχνίδι. Δεύτερο ποντάρισμα το Over ανάμεσα σε Bears-Saints, με τις δυο ομάδες να σκοράρουν πολλούς πόντους. Και να μην ανοίξει το συγκεκριμένο παιχνίδι δεν βλέπω πως μπορεί το σκορ να μην είναι ψηλό. Οι Bears θα κοντράρουν τους Saints, και αυτό θα έχει σαν αποτέλεσμα να έχουμε το Over. Τέλος την τριάδα κλείνει η νίκη του SD που θεωρώ σίγουρη, όμως δεν αξίζει να ρισκάρω χάντικαπ, γιατί μπορεί το OAK να κοντράρει αυτό το παιχνίδι ως ένα σημείο. Για αυτούς που τους αρέσει να ψάχνουν τις εκπλήξεις, οι Colts εντός έδρας με το χάντικαπ, απέναντι στους προβληματικούς Seahawks όταν ταξιδεύουν μακριά αξίζουν κατά την γνώμη μου. Πιστεύω σε αυτό τον αγώνα θα έχουμε την πρώτη ήττα των Seahawks. Αυτά από εμένα και καλή επιτυχία!
Ο Ιπτάμενος Ολλανδός, λέει ο θρύλος, ήταν ένα στοιχειωμένο πειρατικό καράβι, καταδικασμένο να πλανιέται στους ωκεανούς, χωρίς να πιάνει ποτέ ασφαλές λιμάνι. Οπότε από τον Ιπτάμενο Ολλανδό του NFL Greece, μην περιμένετε ασφαλείς επιλογές. Δεν είναι αυτό το στιλ παιχνιδιού μου. Στο στοίχημα δεν υπάρχουν «στάνταρ» και «σίγουρα». Στη στοιχηματική αργκό, οι υπερβολικά χαμηλές αποδόσεις, στις οποίες όλοι πέφτουν με τα μούτρα, ονομάζονται «τοκογλυφικές». Μακροπρόθεσμα κανείς δεν πρόκειται να βγει κερδισμένος.
Το στοίχημα όμως είναι, στην ουσία του, στατιστική. Εκεί έγκειται η στοιχηματική αξία. Ως οπαδός των μονών αποδεκτών και των συστημάτων, ξέρω ότι αν πιάσω το 50% των αγώνων που επιλέγω είμαι τουλάχιστον στα λεφτά μου. Από εκεί και πέρα είναι όλο κέρδος. Και προσοχή: το στοίχημα είναι μαραθώνιος, για αυτό και θα εφαρμόσω στο εξής μία μέθοδο κάβας, μέχρι το τέλος της σεζόν.
Αλλά αρκετά με όλα αυτά. Το κήρυγμα, όσο καλοπροαίρετο κι αν είναι, κουράζει και υπόσχομαι ότι στο εξής οι αναλύσεις μου θα είναι πιο μαζεμένες. Πάμε να δούμε τις επιλογές μας. Πρώτα πρώτα, θα φτιάξουμε μία διάδα με δύο σημεία που θεωρώ το στήριγμά μου για αυτή τη βδομάδα. Οι Patriots θα κερδίσουν τους Bengals του αστείου φέτος Andy “sometimes my folks call me Averel” Dalton και το χάντικαπ του 1,5 πόντου είναι ελάχιστο. Ο άλλος πόλος της διάδας είναι η νίκη, ξανά κόντρα στο χάντικαπ, του Denver κόντρα στο Dallas. Δεν νομίζω ότι χρειάζεται περαιτέρω εξήγηση.
Από εκεί και πέρα, θα πάμε σε τρία μονά αποδεκτά, παίζοντας αουτσάιντερ με στοιχηματική αξία. Πιστεύω ότι το Saint Lewis θα κερδίσει το Jacksonville, όμως το χάντικαπ των 11,5 πόντων είναι δύσκολο να καλυφθεί. Αυτοί οι Rams είναι τόσο αγχωμένοι που δεν θα κέρδιζαν τόσο εύκολα ούτε λυκειακή ομάδα (αν και οι Jaguars δεν απέχουν πολύ από αυτό το επίπεδο). Το ίδιο πιστεύω ότι ισχύει και στην περίπτωση του αγώνα των Jets στην Αtlanta, αφού η ομάδα της Νέας Υόρκης μπορεί να περιορίσει το εύρος της (πιθανότατης) ήττας.
Πάμε τώρα στη βόμβα της εβδομάδας. Θα κερδίσει το Green Bay κόντρα στο Detroit; Η απάντηση είναι μάλλον ναι. Όμως βάσει της αγωνιστικής παρουσίας των δύο ομάδων, το 3,70 της ήττας των Packers είναι δελεαστικότατο. Στο weekly pick’em θα δείτε ότι επιλέγω GB, όμως το στοίχημα δεν είναι ΠΡΟΠΟ και μου αρέσει να παίζω με τους νόμους των πιθανοτήτων.
ΑΡΧΙΚΗ ΚΑΒΑ: 500 μονάδες Προηγούμενο υπόλοιπο: 500 μονάδες Ποντάρισμα: Μονά: New York Jets (+9,5) με 15 μονάδες, Jacksonville (+11,5) με 15 μονάδες, Detroit με 10 μονάδες Διάδα: New England (-1,5), Denver (-7) με 20 μονάδες Ανοιχτά μπετ: 60 μονάδες